Ինչպես մեզ փոխանցեց Կենտրոնական ընտրական հանձնաժողովի նախագահ Տիգրան Մուկուչյանը, ՏԸՀ-ներում 1-ական անդամներ նշանակելու իրավունք ունեցող խորհրդարանական 6 ուժերից միայն 4-ն են նշանակումներ արել բոլոր 1997 ընտրատեղամասերում: Խոսքը իշխող ՀՀԿ-ի, ԲՀԿ-ի, ՀՅԴ-ի եւ ՕԵԿ-ի մասին է: Սրանցից 3-ը, հիշեցնենք, «այո»-ի կողմնակից են, եւ միայն ՕԵԿ-ն է ասում, որ դեմ է սահմանադրական փոփոխություններին: Խորհրդարանական 6 ուժերից 2-ը՝ ՀԱԿ-ն ու Ժառանգությունը, որոնք փոփոխությունների դեմ ձեւավորված «Ոչ»-ի 2 ճակատների մաս են կազմում, անգամ Երեւանում չեն կարողացել նշանակումներ անել բոլոր տեղամասերում: